Vaimude maja (romaan)

"Vaimude maja" (hispaania keeles "La casa de los espíritus") on Isabel Allende debüütromaan. 

See ilmus 1982. aastal Barcelonas pärast seda, kui mitu kirjastajat oli selle tagasi lükanud. Romaan saavutas suure menu nii lugejate kui ka kriitikute seas. See nimetati Tšiilis 1982. aasta parimaks romaaniks. Romaan on tõlgitud rohkem kui 37 keelde.

Allende hakkas seda kirjutama, kui sai teada, et tema saja-aastane vanaisa on suremas. Algselt kirjutas ta vanaisale kirja, mis kasvas romaaniks.

Lugu räägib Trueba perekonna elust Tšiilis nelja põlvkonna jooksul.

Eesti keeles ilmus romaan 1992. aastal.

Kategooria:Romaanid
Kategooria:1982. aasta kirjandusteosed